
Este un fapt evident că procesul de secularizare, specific lumii moderne şi 
postmoderne, a influenţat profund sensibilitatea, vocaţia şi conştiinţa noastră 
euharisticà. Aşa cum remarca un teolog contemporan, noi ne adunăm în bise- 
rică nu cu conştiinţa că formăm o comunitate euharistică, adică o comunitate 
care aduce mulţumire, împreună cu Hristos, lui Dumnezeu-Tatăl prin harul Du- 
hului Sfânt. Dimpotrivă, ne adunăm în biserică pentru „a ne ruga în mod izolat 
şi paralel cu ceilalți credincioşi, poate mai singuri decât pe stadion sau la ci- 
nema”!. 

Această tentatie de a ne asuma în mod individualist viaţa noastră creştină, 
tentatie care nu ocoleste nici spaţiul nostru teologic, constituie motivul pre- 
zentei comunicări intitulată: Euharistia Bisericii şi conştiinţa euharisticà a 
creştinilor. 

Pentru a nu depăşi timpul afectat unei asemenea prezentări în cadrul unui 
colocviu, mi-am structurat desfăşurarea de gând în următoarele puncte princi- 
pale: 

Relaţia dintre Euharistie şi Biserică; 

Prezenţa euharistică a lui Hristos în Biserică şi conştiinţa euharistică a creş- 
tinilor; 

Constiinta euharistică a creştinilor în orizontul contradictiilor istorice. 


1. Relaţia dintre Euharistie şi Biserică 


Pentru a înţelege corect relaţia dintre Euharistie şi Biserică, cred că este ne- 
cesar să depăşim vocabularul scolastic al teologiei şi să ne apropiem de limba- 
Jul simbolic al Sfintei Scripturi. 


! Christos YANNARAS, La liberté du monde, Labor et Fides, Genève 1982, 205. 

1.1. Instituirea Sfintei Euharistii 


Sfânta Scriptură sau, mai precis, Sfintele Evanghelii ne arată că Mântuitorul 
Iisus Hristos a instituit Euharistia ca Taină în vederea constituirii Bisericii. Mo- 
mentul instituirii acestei Taine a fost Cina cea de Taină când Mântuitorul 
„luând paharul, multumind, a zis: «Luaţi acesta si împărțiţi-l între voi» (...) şi 
luând pâinea, multumind, a frânt şi le-a dat lor zicând: «Acesta este trupul meu 
care se dà pentru voi; aceasta să faceţi spre pomenirea mea»” (Lc 22,17-19). 

Aşadar în momentul Cinei celei de Taină, Mântuitorul lisus Hristos îşi ma- 
nifestă înaintea ucenicilor Săi conştiinţa euharistică faţă de Dumnezeu-Tatăl si 
în acelaşi timp îi invită şi pe ei să facă acelaşi gest euharistic. Din dialogul 
dintre Mântuitorul şi Sfinţii Apostoli, care urmează acestui moment, se poate 
constata faptul că o conştiinţă euharisticà este, în primul rând, slujitoare: „lată, 
Eu, în mijlocul vostru sunt ca unul ce slujeşte” (Lc 22,27); în al doilea rând 
conştiinţa euharistică este rugătoare: „Simone, Simone, iată satana v-a cerut sà 
vă cearnă ca pe grâu; iar Eu M-am rugat pentru tine să nu piară credinţa ta” (Le 
22,32); în al treilea rând conştiinţa euharisticà este smerità: „Părinte, de voiesti, 
treacă de la Mine acest pahar: Dar nu voia Mea, ci voia Ta sà se facă” (Lc 
22,42). 


1.2. Constituirea Bisericii 


Aşa cum am subliniat mai sus, Mântuitorul a instituit Euharistia în vederea 
constituirii Bisericii. În Epistola întâia către Timotei a sfântului apostol Pavel 
Biserica este numită „Casa lui Dumnezeu” (/Tim 3,15). În această Casă, lisus 
Hristos, Fiul lui Dumnezeu întrupat, îşi invită „prietenii” Săi la Cină, oferindu- 
se El însuşi ca „mâncare” şi „băutură” prin pâinea şi vinul euharistic. Partici- 
pând la acest ,,ospàt” euharistic, „prietenii” lui Hristos devin, la rândul lor, fii 
ai lui Dumnezeu-Tatăl întru Fiul. Această înfiere, însă, este o lucrare a Duhului 
Sfânt şi ea constituie taina Bisericii. Începută în momentul Întrupării, ea s-a 
manifestat deplin în ziua Cincizecimii, când ucenicii au fost „îmbrăcaţi cu pu- 
tere de sus” (Lc 24,49). Cincizecimea a reprezentat momentul constituirii Bise- 
ricii, când Sfinţii Apostoli au fost ,,botezati” de însuşi Mântuitorul „cu Duh 
Sfânt şi cu foc” (Lc 3,16). Din acel moment comunitatea creştină a devenit în 
mod real Biserică, stăruind „într-un cuget” în rugăciune şi în „frângerea pâinii” 
(Fap 2,46). 

Gestul acesta sacramental al comunităţii creştine primare era săvârşit cu 
conştiinţa că el nu era doar un gest memorial al Cinei celei de Taină, ci un gest, 
sau mai precis, o lucrare smerită şi permanentă a lui Hristos în istorie, care prin 

harul Duhului Sfânt constituie, din interiorul ei, comunitatea ca trup tainic al 
Său şi templu al Duhului Sfânt. 


2. Prezenţa euharistică a lui Hristos în Biserică şi conştiinţa euharisticà 
a creştinilor 


Teologia noastră afirmă prezenţa reală a Mântuitorului Iisus Hristos în 
pâinea şi vinul euharistic, care se transformă în trupul şi sângele lui, prin lucra- 
rea tainică a Duhului Sfânt. Acest lucru este esențial pentru formarea consti- 
intei euharistice a creştinilor. Împărtăşindu-se cu pâinea şi vinul euharistic ei 
au conştiinţa că formează Trupul tainic al lui Hristos, însă această imagine a 
Bisericii ca „trup” tainic al Domnului, prezentă la sfântul apostol Pavel, trebuie 
înţeleasă corect. Credem că, atunci când a folosit această imagine, sfântul 
apostol nu s-a inspirat din imaginea concretă a unui trup biologic şi nu a identi- 
ficat pe creştini cu elementele unei celule sau cu elementele statistice ale unui 
ansamblu sau întreg. Ceea ce i-a inspirat această imagine a fost relaţia profundă 
care există între Hristos şi credincioşii săi, relaţia pe care o arată Mântuitorul 
însuşi în momentul convertirii sfântului Pavel. Întrebarea fundamentală pe care 
Mântuitorul i-o pune, pe drumul Damascului, este: Saule, Saule de ce mă pri- 
gonesti? (Fap 9,4). Deci întrebarea nu este: de ce prigonesti pe creştini, ci de 
ce mă prigoneşti? Cu alte cuvinte durerea creştinilor este suportată de însuşi 
Mântuitorul, asa cum durerea „trupului” este resimţită de „cap”. 

Această experienţă, care i-a transformat radical conştiinţa misiunii sale, ne 
ajută să înţelegem că sfântul Pavel foloseşte imaginea trupului pentru a ex- 
prima relaţia trainică dintre Hristos şi Biserică şi nu o unitate a ei întemeiată pe 
un impersonalism uniformizant. Mai mult, această relaţie nu este una exteri- 
oară, gestionată de structuri ,,juridice” si „administrative”, ci una interioară, 
susținută de energiile necreate, prin lucrarea Duhului Sfânt. Prin Duhul Sfânt 
fiecare persoană devine, în acelaşi timp, ipostas eclezial, adică un membru al 
trupului tainic al Domnului, dar şi un ipostas euharistic şi hristofor, adică pur- 
tător de Hristos într-un „aici” şi „acum” liturgic în care este prezent Hristos. 
Această prezenţă a Mântuitorului în Euharistia Bisericii, trăită într-un mod con- 
ştient printr-un act de credinţă, transformă conştiinţa creştinilor într-o conştiinţă 
euharistică slujitoare, smerită şi rugătoare. 

Sfinții Părinți ai Bisericii au subliniat în mod deosebit relația intimă care 
există între prezenţa euharistică a lui Hristos şi conştiinţa euharistică a cresti- 
nilor. Sfântul loan Gură de Aur, spre exemplu, considera că o conştiinţă 
euharistică autentică nu separă niciodată altarul euharistic al Bisericii, de altarul 

euharistic al fiecărei „inimi” hristofore şi pnevmatofore. Ambelor altare trebuie 
să li se acorde cinstire pentru că ele nu se pot concepe unul fără altul: „Între cap 
şi trup”, scria sfântul loan, „nu există nici un interval; dacă ar exista un aseme- 
nea interval atunci capul nu ar fi cap şi trupul nu ar fi trup'?. 

Inspirându-se probabil din acest text, Părintele Profesor Dumitru Stăniloae 
scria: 


Cerul unde s-a înălțat lisus coincide cu centrul intim al Bisericii (...) Locul 
unde se află El şi inima Bisericii coincid. Biserica, în acest sens, se întinde 
de pe pământ în înaltul cerului. Omenitatea lui lisus înălţată este în acelaşi 
timp în intimitatea centrelor a celor ce cred, în suprema apropiere de fiecare 
(...) Aşa înţelegem că lisus este temelia intimă a Bisericii şi a vieţii spirituale 
a fiecăruia dintre noi}. 


3. Constiinta euharistică a creştinilor în orizontul contradictiilor istoriei 


Din cele spuse mai sus, reiese clar ideea că, în viaţa creştină, conştiinţa eu- 
haristică s-a născut din iubirea răstignită a lui Hristos care, deşi s-a înălțat la 
„cer”, este prezent în lume pe altarul euharistic al Bisericii şi al fiecărui creştin. 
În acelaşi timp, însă, conştiinţa euharistică a creştinilor s-a născut în sânul con- 
tradictiilor unei istorii marcată de păcat şi, mai precis, în orizontul puterii con- 
strângătoare a Imperiului roman. În fata „puterii” imperiale, politică şi reli- 
gioasă în acelaşi timp, conştiinţa euharistică a primilor creştini apărea ca lipsită 
de „putere”. Cu toate acestea, ea s-a răspândit ca o stare de spirit în întregul 
imperiu, trezind invidia, suspiciunea şi ura în sufletele celor care deţineau „pu- 
terea”. Pentru a supravieţui, timp de trei sute de ani, această conştiinţă s-a 
manifestat discret şi nonviolent, în comunități diferite ca zone geografice, dar 
unite printr-un sentiment de fraternitate şi solidaritate în Hristos. Putem să 
argumentăm această afirmaţie făcând apel la o scriere din secolul al II-lea inti- 
tulată: Epistola către Diognet. Autorul acestei epistole scrie unui păgân 
următoarele: 


Crestinii nu se deosebesc de alti oameni nici prin teritorii, nici prin limbă, 
nici printr-un mod de viaţă special. Ei nu au oraşe rezervate numai lor, nici 


2 IOAN GURĂ DE AUR, In Ephes., hom. 3: PG 62, 26, citat de George FLOROVSKY, „Le corps 
du Christ vivant”, în La Sainte Eglise Universelle, Delachaux et Niestle, Neuchâtel et Paris 
1948, 36. 

3 Dumitru STĂNILOAE, Iisus Hristos sau Restaurarea omului, Omniscop, Craiova 19937, 
382 şi 393. 

o limbă pe care să o vorbească numai ei, iar viaţa lor nu are nimic excentric 
(...) Ei locuiesc în oraşe greceşti sau barbare, cum soarta le-a hărăzit fiecă- 
ruia, urmând tradiţiile ținutului respectiv. Ei locuiesc, fiecare, în patria sa, dar 
ca străini..., orice ţinut le poate fi patrie şi orice patrie le este străină..., ci 
sunt în trup dar nu trăiesc după trup. Ei locuiesc pe pământ, dar cetatea lor 
este în ceruri. Ei ascultă de legi, dar prin modul lor de viaţă depăşesc legile. 
Ei iubesc întreaga lume şi întreaga lume îi persecută. Ei sunt săraci, dar îmbo- 
găţesc pe alţii. Când cineva îi blestemă, ei binecuvântează... Pe scurt ceea ce 
este sufletul în trup, creştinii sunt în lume“. 


În fata acestei stări de conştiinţă, după trei sute de ani de persecuție, puterea 
discretionarà a împăratului şi-a recunoscut propria-i relativitate şi a permis co- 
munitàtilor creştine să-şi manifeste în mod liber credinţa, speranţa şi iubirea, 
virtuţi care structurau conştiinţa lor euharistică. 

În mod paradoxal însă în orizontul acestei conştiinţe şi-a făcut apariţia o ten- 
tatie pe care, până atunci, aceeaşi conştiinţă o condamnase: tentatia de a do- 
bandi „putere” şi a se impune în mod „constrângător”. Evident că această 
tentatie a fost susținută pentru o lungă perioadă de timp de anumite condiţii 
istorice, geografice şi culturale. Un teolog catolic a sintetizat aceste condiţii 
astfel: 


Biserica, scria el, s-a născut în Imperiul roman, care era pentru ea o condiţie 
anterioară întemeierii sale şi la care ea s-a acomodat cum a putut. În mod na- 
tural, Biserica se simţea atunci subordonată puterii imperiale şi de aceea s-a 
preocupat mai mult de libertatea sa spirituală. După ce Imperiul roman a că- 
zut, totul s-a schimbat. Biserica a supravieţuit şi a încreştinat popoarele bar- 
bare (...) Pentru statele noi care s-au format, Biserica era cea care a devenit 
o condiție de „fapt” anterioară lor (...) Fără nici o premeditare, supremaţia 
spirituală a Bisericii a început să se prelungească şi în supremație temporală”. 


Noi credem că datorită acestei schimbări de perspectivă, care a apărut de 
multe ori în mod neintentionat, conştiinţa euharistică a multor creştini şi-a pier- 
dut centrul său unificator, spontaneitatea sa afectivă şi s-a transformat într-o 
conştiinţă moralistă şi, uneori, agresivă. În mod profetic, Mântuitorul atrăsese 


j Epist. ad Diognetum, 5-6, citat de P. POURRAT, La spiritualité chrétienne, I, Paris 1931, 
59-60. 

5 Lucien LABERTHONIERE, L 'Eglise et l’État à travers l’histoire, introduction à l’ouvrage 
de Legendre et Chevalier, Le Catholicisme et la société, Paris 1907, XIV. 

atenţia asupra acestui lucru când le-a spus ucenicilor: „Va veni vremea când 
oricine vă va ucide pe voi va crede că aduce laudă lui Dumnezeu”. 

Din nefericire, mileniul al doilea, pe care-l vom încheia în curând, a fost 
profund marcat de o asemenea conştiinţă care şi-a pierdut dimensiunea sa euha- 
ristică. Se cunosc bine manifestările sale istorice şi criza profundă pe care a ge- 
nerat-o, dar timpul nu ne mai permite să facem o analiză mai nuanţată a acestei 
situaţii. 


4. În loc de concluzii 


Acum, la sfârşit şi început de mileniu, un lucru este totuşi evident: după ce 
au trecut prin experienţa tuturor „depărtărilor” şi „înstrăinărilor”, creştinii res- 
ponsabili de pretutindeni simt din ce în ce mai mult nevoia de a depăşi tenta- 
tiile unui creştinism ideologic şi dornic de „putere” şi a se „întoarce” la dimen- 
siunea sa euharistică şi profetică. Cu toate acestea, în societatea noastră secu- 
larizată, tendinţa de a transforma structurile ecleziale în structuri juridice de 
putere mai persistă încă în multe conştiinţe. 

Constiinta euharistică a Bisericii primare, ca şi întreaga ei lucrare pastorală 
şi misionară, ne arată că structurile Bisericii sunt întotdeauna harismatice şi nu 
politice. Ele reflectă constituţia teandrică a Bisericii, natura ei profundă, în cali- 
tate de trup al lui Hristos, icoană a iubirii lui Dumnezeu-Tatàl şi templu al Du- 
hului Sfânt. Plecând de la această realitate eclezială, un teolog contemporan îşi 
exprima convingerea că vocaţia noastră, într-o societate secularizată, nu trebuie 
să aibă în vedere, cu prioritate, schimbarea structurilor acestei societăți pentru 
ca, la rândul lor, ele să schimbe omul. Vocatia noastră este, mai degrabă, să 
sensibilizăm constiintele pentru ca ele însele să se descopere ca „icoane” ale 
lui Dumnezeu şi iubite de Dumnezeu-Tatăl prin Fiul în Duhul Sfânt“. Cu alte 
cuvinte, vocaţia noastră este de a forma conştiinţe euharistice autentice ca 
icoane istorice ale conştiinţei euharistice a Fiului Omului, care este în acelaşi 
timp, şi Fiul lui Dumnezeu. 

Însuşi Fiul lui Dumnezeu, care ne-a descoperit iubirea Tatălui prin lucrarea 
tainică a Duhului Sfânt, nu se impune într-un mod agresiv, ci se propune şi se 
oferă, pe căile întortocheate ale istoriei, drept Cale, Adevăr şi Viaţă pentru fie- 
care conştiinţă umană. 


* Métropolite MELETIOS — Nicolas Lossky, „La vocation prophétique de l’Église dans une 
société secularisée”, în Parole orthodoxe, Cerf, Paris 2000, 297. 


DE LA LITURGIA IUDAICĂ LA EUHARISTIA CREŞTINĂ 


Pr. conf. Claudiu Dumea 
Institutul Teologic Romano-Catolic, laşi 


Liturgia creştină nu a apărut printr-un fel de generație spontană, fără tată, 
fără mamă, asemenea lui Melchisedec. 

E adevărat că liturgia creştină — şi în mod cu totul special Euharistia — este 
una din creaţiile cele mai originale ale creştinismului. Dar, oricât ar fi de origi- 
nală, în mod sigur nu este o „creatio ex nihilo”. Aşa cum Noul Testament are 
o preistorie în Vechiul Testament, tot astfel Euharistia creştină are o preistorie 
în liturgia iudaică. 

Primele formule euharistice preluate din liturgia iudaică nu au fost materiale 
luate dintr-un şantier de demolări, ci au fost piese şlefuite cu grijă, lucrate cu 
artă şi înţelepciune sub ochii Providentei pe parcursul multor secole. În labora- 
torul Bisericii ele au fost desăvârşite, aşa cum Cristos a desăvârşit Legea lui 
Moise fără ca din ea să dispară o iotă sau o virgulă. 

E surprinzător faptul că mari eruditi care au contribuit substanţial la 
înflorirea mişcării liturgice contemporane nu au văzut în liturgia iudaică lea- 
gănul cultului creştin. Să-l amintesc pe marele Odo Casel pentru care primele 
tipare ale liturgiei creştine au fost misterele păgâne. Sau pe A. Baumstark, litur- 
gist şi poate si mai savant decât Odo Casel, pentru care elementele iudaice pre- 
zente în Euharistia creştină sunt contaminări tardive şi, ca atare, constituie un 
fapt secundar. 

Explicaţia acestei atitudini este una singură: antisemitismul din perioada şi 
din spaţiul geografic în care au trăit aceşti liturgisti. Si marii savanţi pot fi con- 
ditionati ideologic. 


1. Euharistia s-a născut în Cenacol 


Euharistia creştină îşi are originea în Cina cea de Taină pe care Isus a săvâr- 
şit-o în Cenacol în ajunul morţii sale când a rostit rugăciunea de mulțumire 
(Euharistia) asupra pâinii şi vinului pe care le-a transformat în trupul şi sângele 
său şi le-a dat apostolilor. 

Cina cea de Taină, celebrată de Isus spre a actualiza anticipat lucrarea de 
mântuire săvârşită prin misterul pascal al patimii, morţii şi învierii sale, este 
nucleul originar şi prima verigă din lanţul lung al celebrărilor euharistice ale 

Bisericii. Rugăciunile rostite de Isus la Cina cea de Taină asupra pâinii si vi- 
nului rămânând modelul tuturor rugăciunilor euharistice sau anaforelor Bise- 
ricii. 

Celebrările euharistice au cunoscut nenumărate schimbări în decursul isto- 
riei Bisericii, dar embrionar toate sunt cuprinse în Cina cea de Taină, păstrând 
neatinsă identitatea ei substanţială. În limbaj patristic ritul săvârşit de Isus la 
Cina cea de Taină este ,,typos”, iar Euharistia celebrată în continuare din po- 
runca sa este „antitypos” sau ceea ce numim în limbaj curent : mister, sacra- 
ment, taină. 


2. Ce fel de ospăț a fost Cina cea de Taină? 


a) Un ospăț pascal? Cei mai multi exegeti, teologi, liturgisti consideră că 
Cina de pe urmă a fost un ospăț pascal propriu-zis. Acest lucru rezultă din cro- 
nologia sinopticilor. Paştele iudaic începea pe 14 Nisan, seara. Isus a ţinut Cina 
cea de Taină joi, 14 Nisan, vineri 15 Nisan a murit, sâmbătă 16 Nisan s-a odih- 
nit în mormânt, iar duminică 17, spre dimineaţă a înviat. 

b) Nu a fost un ospăț pascal? După cronologia din Evanghelia sfântului loan 
Cina cea de Taină a avut loc cu o zi înainte, pe 13 Nisan, tot joi seara. A doua 
zi pe 14 când începea paştele iudaic oficial, înainte de a începe cina pascală, 
Isus a fost răstignit, pe 15 sâmbăta a stat în mormânt, iar pe 16 a înviat. Ca 
atare, după cronologia sfântului loan, Cina cea de Taină nu a fost o cină pas- 
cală. 

c) A fost un kidus? Kidusul era un rit de sfințire a unei zile de sărbătoare. 
Se celebra în seara când începea sărbătoarea. E greu de presupus că Cina cea 
de Taină a fost un kiduş, căci pe vremea lui Isus acest rit era legat numai de 
cupa cu vin, nu şi de pâine. Tatăl familiei, după ce se aprindea lumina, se aşeza 
la masă înconjurat de familia sa şi de oaspeţii invitaţi şi rostea binecuvântarea 
asupra cupei cu vin, din care apoi bea el şi cei prezenţi. 

d) A fost un caburah? Caburahul era o cină cu caracter religios pe care o lua 
împreună un grup de prieteni, indiferent în ce zi, cu o anumită ocazie: tăierea 
împrejur, căsătoria, înmormântarea. Putea să fie şi un ospăț de adio, cum a fost 
ospăţul dat de Abraham când şi-a simţit sfârşitul aproape, despre care ne vor- 
beşte Cartea Jubileelor, o lucrare apocrifă iudaică de pe la anul 100 î.C. Nu 
este exclus ca Cina cea de Taină să fi fost un ospăț de acest tip, având în vedere 
emotionantul discurs de adio ţinut de Isus la Cinà înainte de a se despărţi de 
grupul său de prieteni. 

e) A fost un ospăț de tip esenian? Documentele de la Qumran ne arată că în 
comunitatea monastică a esenienilor se ţineau ospete rituale în care se rosteau 
binecuvântări asupra pâinii şi vinului. 

Dacă Cina cea de Taină a fost un ospăț pascal, celebrat în aceeaşi seară în 
care îl celebrau toţi evreii, apare mai evident transferul valorilor pascale pe care 
îl înfăptuieşte Cristos. Vechiul Paste a fost prefigurare şi profeție. Euharistia 
devine noul Paşte: rit sacrifical şi totodată convivial; jertfire a noului Miel care 
este Cristos însuşi, cel ce aduce mântuirea prin sângele său şi hrănire cu carnea 
sa: memorial al noului exod înfăptuit prin taina morţii şi învierii sale: chezăşie 
a noului Paşte escatologic: celebrare centrală şi caracteristică a noi comunităţi 
de salvaţi. 

Dar e posibil ca Cina cea de Taină să nu fi fost o cină pascală şi nici măcar 
o cină rituală din cele amintite care se practicau la evrei pe vremea lui Isus. Isus 
putea să-şi afirme autonomia şi libertatea aşa cum a făcut-o şi în alte împre- 
jurări, de pildă, cu privire la practicarea sabatului. În acest caz, Cina cea de 
Taină devine Paştele unic şi exclusiv, numai al lui Cristos, iar Euharistia capătă 
un caracter specific, caracteristic inconfundabil. Fiind vorba de o zi ca oricare 
alta şi nu de Paştele iudaic sau de vreo altă sărbătoare iudaică, se înţelege mai 
bine ritmul frecvent, duminical sau chiar zilnic, atestat de Faptele Apostolilor, 
al celebrării euharistice. 

În fond, nu sărbătoarea dă valoare Euharistiei, ci Euharistia dă valoare sărbă- 
torii; ori de câte ori se celebrează Euharistia se celebrează noul Paste al lui 
Cristos. 

Indiferent de tipul de ospăț, Cina cea de Taină, în intenţia lui Isus şi în 
modul în care au înţeles-o apostolii şi au descris-o evangheliştii, are toate ca- 
racteristicile pascale. 

Esenţial şi cu totul original la Cina cea de Taină este faptul că Isus a rostit 
rugăciunea asupra pâinii şi vinului, pe care le-a transformat în trupul şi sângele 
său şi le-a împărţit celor de faţă, poruncindu-le să facă ceea ce el a făcut ca 
memorial al său. 


3. Cum s-a desfăşurat Cina cea de Taină? 


Ideea cea mai exactă cu privire la Cina Domnului ne-o putem face urmărind 
derularea unei Cine pascale iudaice. Descrierea o voi face schematic, fără a mă 
opri la detalii. 

Orice cină pascală la evrei cuprinde patru părți, fiecare incluzând binecu- 
vântarea unei cupe de vin amestecat cu apă. Partea a doua şi partea a treia sunt 

cele mai importante. Prima şi ultima au rolul de introducere, respectiv, de 
încheiere a celebrării. Toată celebrarea e însoțită de binecuvântări (berako?). 

Prima parte este kiduşul sau sfinţirea sărbătorii despre care am amintit. 
După ce s-a turnat vinul în cupa sau paharul pe care fiecare comesean îl are în 
faţă, oficiantul, tatăl familiei, rosteşte prima beraka, prima binecuvântare a- 
supra primei cupe: „Binecuvântat să fu tu, Doamne Dumnezeul nostru, Regele 
universului, care ne dai acest rod al viței de vie”. 

Partea a doua. Ospăţul propriu-zis începe cu partea a doua. Se umple cupa 
a doua şi, după ce este binecuvântată, urmează ritul Hagadah. După cele patru 
întrebări puse de cel mai mic dintre membrii familiei, cu privire la semnificația 
cinei pascale, tatăl ţine un fel de omilie: explică pe îndelete intervențiile salva- 
toare ale lui Dumnezeu în favoarea poporului său, mai ales eliberarea cu braţ 
puternic din sclavia Egiptului. Cina pascală, explică oficiantul, este memorialul 
(ticaronul) acestor intervenţii salvatoare (mirabilia Dei). Cei prezenţi la cina 
pascală nu numai că îşi amintesc de ceea ce a făcut Dumnezeu în trecut, dar be- 
neficiază în prezent de aceleaşi intervenţii salvatoare. Acesta este momentul 
central al Cinei pascale. 

Putem presupune că în hagadahul, în omilia ţinută la Cina cea de Taină, Isus 
le-a explicat apostolilor că de acum înainte Cina sa pascală, Euharistia, avea să 
fie, până când el va veni din nou, memorialul eliberării întregii omenirii din 
sclavia păcatului pe care în zilele care urmau avea s-o înfăptuiască prin moartea 
ŞI învierea sa. 

După ce se bea al doilea pahar, urmează ritul pâinii. Oficiantul ia pâinea în 
mână, rosteşte rugăciunea de binecuvântare: „Binecuvântat eşti tu, Doamne 
Dumnezeul nostru, Regele universului, care faci să crească pâinea din pământ”, 
o frânge, ia el o îmbucătură, apoi împarte celor de faţă. În acest moment Isus 
a transformat pâinea în trupul său: „Luaţi, mâncaţi, acesta este trupul meu”. 
Urmează cina propriu-zisă: se mănâncă mielul cu ierburi amare. Deşi evanghe- 
listii nu ne spun nimic în relatarea lor, nu avem nici un motiv să credem că Isus 
şi apostolii au sărit peste acest moment al Cinei pascale. 

Partea a treia. După cină, în partea a treia, urmează binecuvântarea celui de 
al treilea potir cu vin. E cel mai important potir. Evreii îl numesc „potirul bine- 
cuvântării”. Aşa îl numeşte şi apostolul Pavel: „Potirul binecuvântării pe care 
îl binecuvântăm, nu este el împărtăşirea cu sângele lui Cristos?” (/ Cor 10,16). 

Vinul din al treilea potir a fost transformat de Isus în sângele său şi a fost dat 
apostolilor cu cuvintele: „Luaţi, beti din acesta toţi. Acesta este sângele 

Altreilea potir se numeşte potirul binecuvântării fiindcă oficiantul, ţinându-l 
în mână, înainte de a se bea din el, rosteşte cea mai importantă binecuvântare 
numită Birkat ha-maton, adică binecuvântarea de mulțumire după masă. Ra- 
binii considerau că este o obligaţie gravă a rosti Birkat ha-maton în cazul în 
care hrana luată are chiar şi numai dimensiunile unei măsline, având în vedere 
porunca lui Dumnezeu din Dt 8,10: „Când vei mânca şi te vei satura să binecu- 
vântezi pe Domnul Dumnezeul tău pentru tara cea bună pe care ţi-a dat-o”. 

Birkat ha-maton cuprinde o triplă binecuvântare: binecuvântarea pentru 
mâncare, multumirea pentru Tara Făgăduită şi rugăciunea pentru Ierusalim. 
Această rugăciune, ca şi celelalte din cursul cinei pascale, nefiind o rugăciune 
individuală, subiectivă, ci una destinată celebrării comunitare, avea un conţinut 
fix şi anumite cuvinte-cheie. 

Dar, pentru a nu cădea în scleroză şi formalism, oficiantul avea libertatea să 
o dezvolte mai mult sau mai puţin; se realiza astfel ceea ce numim „unitate în 
diversitate”. Reproduc o rugăciune-model de Birkat ha-maţon în formularea lui 
Louis Finkelstein: 


a) Binecuvântat să fii tu, Doamne Dumnezeul nostru, care hrăneşti lumea în- 
treagă cu bunătate, milă şi îndurare. Binecuvântat să fii tu, Doamne, care hră- 
neşti lumea. 

b) Îţi mulţumim, Doamne Dumnezeul nostru, care ne-ai dat ca moştenire o 
ţară vrednică de dorit ca să mâncăm din roadele ei şi să ne hrănim cu bună- 
tàtile ei. 

c) Ai milă, Doamne Dumnezeul nostru, de poporul tău Israel si de Ierusalim, 
cetatea ta, şi de Sion, tronul măririi tale, şi de altarul tău şi de sanctuarul tău. 
Binecuvântat să fii tu, Doamne, care zidesti Ierusalimul. 


La rugăciunea Birkat ha-maton se referă evangheliştii când scriu: „Apoi a 
luat un pahar şi, după ce a mulțumit lui Dumnezeu (euharistesas în traducerea 
greacă), l-a dat lor zicând: «Beti din acesta toţi. Acesta este sângele meu...y” 
(Mt 26,27; Mc 14,23). 

Isus a uzat de libertatea de a improviza rostind cele două binecuvântări a- 
supra pâinii şi asupra vinului precum şi rugăciunea Birkat ha-maton, turnând 
astfel în tiparele vechi ale liturgiei iudaice conţinutul nou al Euharistiei sale. De 
aceeaşi libertate a uzat Biserica: pornind de la binecuvântările rostite de Isus 
la Cina cea de Taină, păstrând unitatea de structură şi conţinut, ea a realizat 
nenumărate rugăciuni euharistice sau anafore, inclusiv pe cele pe care le avem 
în liturghierul lui Paul al VI-lea. 

Partea a patra. Se umple al patrulea pahar cu vin, se cantà ultima parte a 
halelului (Ps 113-117) şi marele Halel (Ps 135), se binecuvântează si se bea. 
Când evangheliştii scriu: „hymno dicto”, „După ce au cântat cântarea, au ieşit 
în muntele Măslinilor” (Mt 26,30; Mc 14,26), se referă la acest Halel final. 


4. Structura esenţială a Euharistiei 


În ceea ce priveşte Euharistia, Biserica şi-a oprit atenţia în special asupra a 
şapte acţiuni esenţiale pe care Isus le-a săvârşit la Cina cea de Taină. Acestea 
sunt: 

A luat pâinea. 

A mulţumit, adică a rostit rugăciunea de binecuvântare. 

A frânt pâinea. 

A împărţit pâinea cu cuvintele: „Luaţi si mancati, acesta este trupul meu...”. 

A luat potirul. 

A rostit rugăciunea de mulţumire. 

A dat vinul cu cuvintele: „Luaţi şi beti, acesta este sângele meu”. 

Biserica a înţeles că porunca lui Isus: „Faceţi aceasta ca memorial al meu” 
se referă la aceste şapte acţiuni. Celelalte prescriptii iudaice cu privire la cina 
pascală, la masa propriu-zisă în care se consuma mielul, ierburile amare, azima 
(cel puţin în Orient cu excepţia armenilor), Biserica le-a considerat elemente 
marginale şi de la o vreme le-a abandonat. 

Povestirea orânduirii Euharistiei nu era inclusă în porunca lui Isus: „Faceţi 
aceasta ca memorial al meu”. Isus a poruncit apostolilor să facă, nu să poves- 
tească. Totuşi povestirea orânduirii explică foarte bine semnificaţia şi natura 
specifică a celebrării Euharistiei. Ea devine hagadahul Cinei Domnului care 
înlocuieşte hagadahul cinei pascale iudaice. 

Din cele şapte acţiuni săvârşite de Isus la Cina cea de Taină, Biserica a co- 
masat trei acţiuni paralele, Euharistia cunoscând patru momente în loc de şapte: 

1. Dubla acțiune a lui Isus: a luat pâinea, a luat vinul, o avem la Liturghie 
la ofertoriu, când sunt pregătite darurile. 

2. Dubla rugăciune de binecuvântare şi de mulţumire asupra pâinii şi asupra 
vinului se identifică la Liturghie cu rugăciunea neîntreruptă a anaforei sau a 
rugăciunii euharistice, de la început până la sfârşit. 

3. A frânt. În cele mai multe Liturghii pâinea se frânge, cum a făcut şi Isus, 
după rugăciunea de binecuvântare, adică după anaforă sau rugăciunea euha- 
ristică, şi nu în timpul relatării instituirii Euharistiei. Totuşi, în unele rituri, 

precum cel iacobit, copt, abisinian pâinea este frântă în timp ce se rosteste rela- 
tarea instituirii. 

4. A dat. Biserica distribuie împreună trupul şi sângele lui Cristos cu cuvin- 
tele: trupul lui Cristos, sângele lui Cristos, eliminând spaţiul ocupat la Cina cea 
de Taină între distribuirea pâinii şi a vinului de servirea celorlalte feluri de 
mâncare care nu constituiau trupul şi sângele lui Cristos. 

Distribuind în patru timpi cele şapte gesturi ale lui Cristos, Biserica nu a eli- 
minat nimic din ceea ce este esenţial în celebrarea Euharistiei. 

Am vorbit până acum despre a doua parte a Liturghiei: despre liturgia euha- 
ristică. Dar a existat şi prima parte, liturgia cuvântului, la Cina cea de Taină? 
Nu avem vreun indiciu în Evanghelii. În tot cazul, apostolii au fost pregătiţi 
pentru celebrarea Cinei celei de Taină prin discursurile euharistice anterioare. 
Dovadă capitolul al şaselea din Evanghelia după sfântul loan: în prima parte 
a acestui capitol (v. 6,26-47) Isus prezintă persoana sa ca hrană-cuvânt, iar în 
a doua parte (v. 48-59) ca mâncare şi băutură euharistică. 

Initial liturgia Euharistică şi liturgia Cuvântului erau două celebrări de sine 
stătătoare, separate. Dacă liturgia Euharistică derivă din liturgia iudaică cele- 
bratà în familie, liturgia Cuvântului se inspiră din liturgia iudaică sinagogală. 
E frapant paralelismul dintre liturgia Cuvântului celebrată sâmbăta la sinagogă 
şi liturgia creştină a Cuvântului lui Dumnezeu. 

La sinagogă erau două lecturi biblice: lectura Torei împărțită în 164 de peri- 
cope şi a Profetilor în care intră şi Iosua, Judecătorii, Samuel şi Regii. Se cân- 
tau psalmi, urma midraşul (omilia), rugăciunea celor 18 binecuvântări (Smone 
Esre) căreia în liturgia creştină îi corespund ecteniile sau rugăciunea credin- 
cioşilor, alte rugăciuni, binecuvântarea finală şi celebrarea se încheia cu colecta 
pentru săraci. 

Cele două celebrări creştine iniţial separate, pe la anul 100 erau deja sudate 
într-un singur act de cult. 

Închei cu o frază din Constituţia liturgică Sacrosanctum Concilium a Conci- 
liului al II-lea din Vatican, care ne descrie într-o formă lapidară dar completă 
geneza Euharistiei creştine: 


La Cina cea de Taină, în noaptea în care a fost vândut, Mântuitorul nostru a 
instituit jertfa euharistică a Trupului şi Sângelui său pentru a perpetua de-a 
lungul veacurilor jertfa crucii până la a doua sa venire şi pentru a încredința 
astfel Miresei sale preaiubite, Biserica, Memorialul morţii şi al învierii sale: 
sacrament al pietàtii, semn al unităţii, legătură a caritàtii, ospăț pascal în care 
îl primim pe Cristos, sufletul este copleşit de har şi ne este dată chezăşia glo- 
riei viitoare (SC 47). 

Riassunto 


La liturgia cristiana — e l’eucaristia in modo particolare — è una delle 
creazioni più originali del cristianesimo; tuttavia, non è una creazione ex 
nihilo. L’eucaristia cristiana ha una sua prestoria nella liturgia giudaica. 
L'ultima Cena fu l’evento fondante dell’anafore cristiana. Il rendimento di 
grazie (eucaristica) pronunciato dal Signore sul pane e sul vino fu il nucleo 
originario ed il primo anello della lunga catena di celebrazioni eucaristiche 
della chiesa. 

Non si sa con precisione che tipo di banchetto fosse stato l’ultima Cena: un 
banchetto pasquale, un Quiddush, una Chaburah, un banchetto essenico? 
Qualunque fosse stato il tipo di banchetto celebrato da Gesù nell’ultima 
Cena, tutte le caratteristiche pasquali vi erano ugualmente incluse. Ciò che 
per il cristiano è essenziale, e del tutto originale, è che Gesù disse una 
preghiera sul pane e sul vino, li trasformò in suo corpo e suo sangue, li 
distribuì ai presenti e ordinò di riepetere il rito. 

Per quanto riguarda la liturgia eucaristica, la chiesa fermò la sua attenzione 
in modo particolare su sette azioni: prese il pane; pronunciò una preghiera 
di benedizione a Dio (berăkâ); spezzò il pane; lo distribuì lui stesso, 
accompagnando la distribuzione con le parole: ,, Prendete e mangiate, questo 
è il mio corpo... ”; prese il calice; pronunciò una preghiera di rendimento di 
grazie al Padre; distribuì lui stesso il vino, accompagnando la distribuzione 
con le parole: ,, Prendete e bevete, questo è il mio sangue...”. 

La chiesa abbinò, cioè uni in successione immediata, i tre gesti paralleli: 
» Prese”, „Disse la preghiera di benedizione”, ,,Distribuì”. Il tutto così 
venne impostato in quattro momenti anziché in sette. 

Disponendo in quattro tempi i sette gesti di Gesù, la chiesa non cambiò nulla 
di ciò che costituiva la sostanza dell'istituzione di Cristo. Si limitò a 
riorganizzare il settore che non toccava l’essenziale. 

Quanto alla liturgia della parola nell’ultima Cena, non si può parlare tanto 
di lettura propriamente detta, quanto di parola viva pronunciata da Cristo 
in persona. 

La liturgia eucaristica ha la sua genesi nella liturgia domestica, cioè nel 
banchetto rituale celebrato in famiglia. La liturgia della parola s ’ispira dalla 
liturgia sinagogale. Due celebrazioni separate, a se stanti all’inizio, verso 
la fine del primo secolo erano già unite in un unico atto di culto. 


